BCH วิ่ง 3% โบรกแนะ “เทรดดิ้ง” เป้า 21 บ. หลังตัวเลขติดเชื้อเร่งตัวสูง
BCH พุ่งต่อ 3% สวนภาวะตลาดฯ โบรกแนะ “เก็งกำไรระยะสั้น” ราคาเป้าหมาย 21 บ. จากตัวเลขติดเชื้อในประเทศกลับมาเพิ่มขึ้นต่อเนื่อง
BCH พุ่งต่อ 3% สวนภาวะตลาดฯ โบรกแนะ “เก็งกำไรระยะสั้น” ราคาเป้าหมาย 21 บ. จากตัวเลขติดเชื้อในประเทศกลับมาเพิ่มขึ้นต่อเนื่อง
6 ม.ค. 2565

ผู้สื่อข่าวรายงานว่า ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ณ เวลา 10:07 น. อยู่ที่ระดับ 20.20 บาท บวก 0.60 บาท หรือ 3.06% สูงสุดที่ระดับ 20.40 บาท ต่ำสุดที่ระดับ 19.90 บาท ด้วยมูลค่าการซื้อขาย 284.24 ล้านบาท

ด้านบริษัทหลักทรัพย์ คันทรี่ กรุ๊ป จำกัด (มหาชน) ระบุในบทวิเคราะห์ (5 ม.ค.65) แนะนำถือ BCH ราคาเป้าหมาย 21 บาท Trading ระยะสั้นจากตัวเลขติดเชื้อในประเทศกลับมาแตะ 3.9 พันราย สูงสุดในรอบเกือบ 1 เดือน ส่วนด้านพื้นฐานประเมินกำไรไตรมาส 4/64 ที่ 1.5 พันล้านบาท (+430 จากปีก่อน) มีแรงหนุนจากรายได้ธุรกิจหลักที่แข็งแกร่ง และจากวัคซีนทางเลือก พร้อมคาดว่ากำไรปี 2565-66 จะมีแรง หนุนมาจากการกลับมาของจำนวนคนไข้ทั่วไป รวมถึงผู้ประกันตนโครงการประกันสังคมที่มากขึ้น และบริการด้านวัคซีน